CELEX: 22021D0494
Language: mt
Date: 2018-10-26 00:00:00
Title: Deċiżjoni tal-Kumitat Konġunt taż-ŻEE Nru 211/2018 tas-26 ta’ Ottubru 2018 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2021/494]

25.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 105/6
               
            
         DEĊIŻJONI TAL-KUMITAT KONĠUNT TAŻ-ŻEE Nru 211/2018
         tas-26 ta’ Ottubru 2018
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2021/494]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2018/236 tal-20 ta’ Diċembru 2017 li jikkoreġi l-verżjoni bil-lingwa Estonjana tar-Regolament Delegat (UE) 2017/654 li jissupplimenta r-Regolament (UE) 2016/1628 tal-Parlament Ewropew u tal-Kunsill fir-rigward tar-rekwiżiti tekniċi u ġenerali relatati mal-limiti tal-emissjonijiet u l-approvazzjoni tat-tip għall-magni b’kombustjoni interna ta’ makkinarju mobbli mhux tat-triq (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Jenħtieġ għalhekk, li l-Anness II tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiżdied fil-punt 1f (ir-Regolament Delegat tal-Kummissjoni (UE) 2017/654) tal-Kapitolu XXIV tal-Anness II tal-Ftehim dwar iż-ŻEE:
            
                         
                     
                     
                        “, kif emendata bi:
                        
                                    —
                                 
                                 
                                    
                                       32018 R 0236: Ir-Regolament Delegat tal-Kummissjoni (UE) 2018/236 tal-20 ta’ Diċembru 2017 (ĠU L 50, 22.2.2018, p. 1).”
                                 
                              
                  
         
            Artikolu 2
            It-test tar-Regolament Delegat (UE) 2018/236 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-27 ta’ Ottubru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 61/2018 tat-23 ta’ Marzu 2018 (2), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-26 ta’ Ottubru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 50, 22.2.2018, p. 1.
         
            (*1)  Ma huwa indikat l-ebda rekwiżit kostituzzjonali.
         
            (2)  ĠU L 26, 30.1.2020, p. 48.